Keçmiş deputatlığa namizəd: Özümüzə, özümüzdən olan Millət Vəkilinə hörmətlə yanaşaq!
Baxış sayı: 7956
Lerik rayon Millət Vəkili İqbal Məmmədovun məlum çıxışı sosial şəbəkələrdə paylaşılanda qürur hissi keçirdim və sizin sayt vasitəsilə şəxsən İqbal müəllimə təşəkkür etdim.
Burada məqsədim yaltaqlanmaq deyil, sadəcə bir Lerikli kimi Lerikimizin adını o ali kürsüdə eşidəndə hədsiz dərəcədə sevindim.
Fikrimcə çox dolğun çıxış oldu. Lerikimizi əhatə edən bütün vacib problemlər İqbal müəllimin çıxışında əksini tapdı. İqbal müəllimin səsləndirdiyi fikirlər, sadaladığı problemlər mənim də məqsədim idi.
Bu sözləri Xəbər24-ə açıqlamasınsa Növbədənkənar Parlament Seçkilərində 78 saylı Lerik Seçki Dairəsindən deputatlığa namizəd Şahlar Məmmədov söyləyib.
Bundan əlavə deputatlığa namizəd, İqbal müəllimə qarşı qarayaxma kompaniyalara da münasibət bildirib. Şahlar müəllimin məsələ ilə bağlı dediklərini Xəbər24 olaraq olduğu kimi sizlərə təqdim edirik:
İqbal Məmmədovun Milli Məclisin Plenar İclasındakı çıxışına görə İqbal müəllimə qarşı çıxıb, heç bir fakta əsaslanmadan böhtan atanlardan soruşuram: Sizin məqsədiniz nədir?! Siz istəmirsinizmi Lerikimiz çiçəklənsin?!
Əgər doğurdan da inkişaf istəyirsinizsə niyə İqbal müəllimin uğurlu addımına don geyindirirsiniz?!
Media mənsublarını müəyyən qədər başa düşürəm. Bəlkə reklam olunmaq üçün (başlığı cəlbedici qoymaqla baxış sayı artsın), bəlkə də kimlərinsə sifarişi ilə belə kompaniyalar təşkil edirlər.
Amma keçmiş namizəd olan həmyerlimi anlamaqda çətinlik çəkirəm. Seçki kompaniyası bir mübarizə meydanı idi, oldu və bitdi! Hamı qalib ola bilməz ki?!
Bu seçki marafonunu düşmənçiliyə çevirməyin nə mənası var?!
Məncə “siyasi etika” deyilən bir anlayış var. Buna əməl etməsən belə ən azından neytral qalmaq olar. Şəxsən mən İqbal müəllimin bu uğurlu addımını dəstəkləyirəm və davamını gözləyirəm. İnanıram ki, bu addımların bəhrəsi olacaq!
Namizəd şər atmaqdan öncə dırnağarası media mənsublarını İqbal müəllimin keçmişini araşdırmağa səsləyib:
İqbal Məmmədovu rüşvətxorluqda, dövlət malını talamaqda günahlandıranlara səslənirəm: Siz bir İqbal müəllimin keçmişini araşdırın, görək hansı pulları dağıdıb?!
Şər atmaq, qara yaxmaq bu qədərmi rahatdır sizlər üçün?! Yoxsa elə bilirsiniz ki, bir gün Allahın hüzurunda bilmədiyinizi danışıb böhtan atdığınıza görə sorğu-sual olmayacaq?!
Məncə bir müsəlman kimi ən azından axirəti unutmayın!
Mən də İqbal müəllimlə seçki kompaniyası müddətində 2 dəfə rəqib olmuşam və çox yaxşı tanıyıram!
İqbal müəllim dövlətin pulunu yox, alnının təri, beyninin zəkası və biləyinin gücü ilə qazanıb hər şeyi! Bir vətənpərvər ziyalı kimi öz sərmayəsini başqa yerlərə yox, məhz Lerikə yatırıb.
Məgər digər yerlərə yatıra bilməzdimi?! Təbii ki, bilərdi. Amma bir Lerikli kimi bunu etmədi. Lerikdə işsizliyi aradan qaldırmağa çalışdı.
Xatırladım ki İqbal müəllim hələ o zaman deputat deyildi.
Deputat seçildikdən sonra da mülklərini qardaşına verib. Bu da qanunlarımızın Millət Vəkilinin elmi fəaliyyətdən başqa sahibkarlıq fəaliyyəti ilə məşğul olmasına icazə vermədiyi üçün.
Məgər sizin hər hansı biriniz İqbal müəllimin yerinə olsaydınız mülkəri başqasınamı verərdiniz?! Təbii ki, yox!
Ona görə də hər bir namizəddən və dırnağarası medianın hiyləsinə uyan hər bir Leriklidən xahiş edirəm ki, özümüzə, özümüzdən biri olan Millət Vəkilimizə hörmətlə yanaşaq.- deyə Şahlar Məmmədov vurğulayıb.
26 İyun 2020 Vasif İmanov: Ordumuz güvənc yerimiz, qürur mənbəyimizdir!